CELEX: 32010R0396
Language: hu
Date: 2010-05-07 00:00:00
Title: A Bizottság 396/2010/EU rendelete ( 2010. május 7. ) a 2010/2011-es gazdasági év tekintetében az ipari cukor bizonyos mennyiségeire vonatkozó vámkontingens megnyitásáról

8.5.2010   
            
            
               HU
            
            
               Az Európai Unió Hivatalos Lapja
            
            
               L 115/25
            
         A BIZOTTSÁG 396/2010/EU RENDELETE
   (2010. május 7.)
   a 2010/2011-es gazdasági év tekintetében az ipari cukor bizonyos mennyiségeire vonatkozó vámkontingens megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 142. cikkére, összefüggésben 4. cikkével,
   mivel:
   
               (1)
            
            
               Az 1234/2007/EK rendelet 62. cikkének (2) bekezdésében említett termékek előállításához szükséges ellátásnak a világpiaci árnak megfelelő áron történő biztosításához az Uniónak érdekében áll a 2010/2011-es gazdasági évre az iparicukor-szükséglet felének megfelelő mennyiség erejéig felfüggeszteni az említett termékek előállításához használandó cukorra vonatkozó behozatali vámokat.
            
         
               (2)
            
            
               A cukorágazatra vonatkozó egyes közösségi vámkontingensek megnyitásáról és kezeléséről szóló, 2009. szeptember 25-i 891/2009/EK bizottsági rendelet (2) rendelkezik az 1234/2007/EK rendelet 142. cikke szerinti azon cukorágazati termékek behozatalára vonatkozó vámkontingensek kezeléséről, amelyek tételszáma 09.4390 (ipari behozatalból származó cukor). A 891/2009/EK rendelet 11. cikkével összhangban azonban önálló jogi aktusban kell meghatározni azon termékek mennyiségeit, amelyekre vonatkozóan a behozatali vámok felfüggesztésre kerülnek.
            
         
               (3)
            
            
               Az ipari cukor vámmentesen behozható mennyiségeit ennek megfelelően kell megállapítani a 2010/2011-es gazdasági évre.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 1701 KN-kód alá tartozó 09.4390 tételszámú ipari cukorra vonatkozó behozatali vámok 2010. október 1-jétől2011. szeptember 30-ig400 000 tonna erejéig felfüggesztésre kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2010. október 1-jétől kell alkalmazni.
   Ez a rendelet 2011. szeptember 30-án hatályát veszti.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 7-én.
      
         
            a Bizottság részéről, az elnök nevében,
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 254., 2009.9.26., 82. o.